बिहटा| केशरी दवा दुकान में गोलीबारी के विरोध में बुधवार की शाम बिहटा व्यवसायी संघ की बैठक हुई। अध्यक्षता संघ के अध्यक्ष अजीत कुमार ने की। व्यापारियों ने बिहटा में लगातार बढ़ रही आपराधिक घटनाओं को लेकर आक्रोश जताया। साथ ही इस मामले में दोषी अपराधियों की गिरफ्तारी तक दुकान बंद रखने का निर्णय लिया। अध्यक्ष अजीत कुमार ने बताया कि गुरुवार की शाम बैठक कर आगे की लड़ाई की रणनीति तय होगी। उधर केंद्रीय मंत्री रामकृपाल यादव ने पीड़ित व्यापारी से मुलाकात की। उन्होंने कहा कि बिहटा में बढ़ता अपराध प्रशासनिक विफलता का परिणाम है।